สำหรับวันนี้ก็จะพาไปกินบุฟเฟท์สไตล์อิซากายะ ณ ซอยราชครูกันบ้างนะคะ กับร้าน MAIUU IZAKAYA ซอยราชครูนั่นเองค่าา 

สำหรับการไปวันนั้นเราขับรถไปค่ะ วิ่งไปทางพหลโยธิน พอถึงซอยราชครู (ก่อนซอยอารีย์นะคะ) หรือซอยพหลโยธิน 5 ก็เลี้ยวเข้าไปนิดเดียวก็จะเจอเวิ้งทางด้านซ้ายมือ (ที่มีร้านอาหารเวียดนามและอื่นๆ ด้วย) ก็หาที่จอดรถเลยค่ะ ร้านจะอยู่ทางซ้ายมือของเวิ้งนะคะ


เพื่อความเข้าใจที่มากขึ้น เอาแผนที่มาแปะให้ฮับ


ร้าน Maiuu มีเวลาเปิด-ปิดดังนี้

วันอังคาร-วันเสาร์ เปิด 11:00-14:00  และ 17:-22:00 (last order 21:30)
(พักเบรคช่วง 14:00-17:00)

วันอาทิตย์ เปิด 11:00-21:00 last order 20:30
(ไม่มีพักเบรค)

วันจันทร์ ร้านปิด

ลานจอดรถค่ะ เราไปถึงเกือบๆ ทุ่มหนึ่งแล้ว หาที่จอดยากอยู่เหมือนกัน แต่มีพนักงานคอยโบกให้อยู่ค่ะ (ต้องเอาใบไปให้ทางร้านประทับตรานะคะ แต่ตอนเราออกก็จ่ายค่าจอดตามที่คนโบกรถให้แจ้งคือ 40 บาทค่ะ ไม่แน่ใจว่าถ้าไม่ประทับตราจะต้องจ่ายเท่าไหร่นะคะ)

หน้าร้านค่ะ เดินขึ้นบันไดไปหน่อยหนึ่งนะคะ

ร้านนี้เพิ่งเปิดมาได้ปีกว่าๆ เองนะคะ เปิดเมื่อ 18 ธันวาคม 2557 ค่ะ

เข้าไปก็เจอเคาน์เตอร์ตามภาพเลยค่ะ ด้านหลังเคาน์เตอร์เป็นถังสาเก ซึ่งทางร้านสั่งทำให้มีตราชื่อร้านนะคะ สั่งทำจากญี่ปุ่นเลยค่ะ ราคาก็..คงจะพอเดากันได้หละนะคะว่าแพงแน่ๆ

ซึ่งชื่อของร้าน Maiuu (อ่านว่า มายยู) มาจากคำแสลงที่กำเนิดมาจากรายการตลกรายการหนึ่งของญี่ปุ่นที่สร้างคำนี้มา ซึ่งมีความหมายแปลว่า "อร่อย" ค่ะ


ขอเก็บภาพบรรยากาศในร้านก่อนนะคะ ตกแต่งค่อนข้างโปร่ง นั่งสบายๆ ไม่แออัดค่ะ ได้ราวๆ 70 ที่นั่งได้นะคะ


เดินไปที่โต๊ะตัวเอง ก็เห็นหนึ่งในไฮไลท์ (สำหรับเรา ฮา) ในการมากินที่นี่ค่ะ กับไอศกรีมฮาเกนดาส ซึ่งรวมอยู่ในบุฟเฟท์แล้ว มีสามรสนะคะ (ที่จริงมี 6 รสหละ แต่จะออกทีละสามรส ถ้ารสไหนหมดก็จะเอาตัวรสชาติอื่นมาเพิ่มค่ะ)


เคาน์เตอร์บาร์ แหล่งผลิตอาหารของเชฟค่ะ 

เอาข้อมูลของเชฟมาจากรีวิวของน้องอ้น (อิอิ) ดังนี้นะคะ


เชฟลูกครึ่งไทย-ญี่ปุ่น “เชฟอคิระ เขมาวุฒานนท์” ผู้สั่งสมประสบการณ์การทำอาหารสไตล์ญี่ปุ่นแบบสมัยใหม่ (Modern Japanese Fusion) มามากกว่า 27 ปี มีความรู้ทางด้านอาหารนานาชาติ ไม่ว่าจะเป็น ฝรั่งเศส, อิตาเลียน และ จีน เคยทำงานในโรงแรม 5 ดาวมาแล้วมากมาย ไม่ว่าจะเป็น โรงแรม ดุสิตธานี กรุงเทพ, โรงแรม ฮิลตัน สุขุมวิท และโรงแรม แกรนด์ แปซิฟิก กรุงเทพ เป็นต้น


menu สำหรับบุฟเฟท์อิซากายะของที่นี่ค่ะ ราคา 599++ เน็ตแล้วก็ราวๆ 705 บาทค่ะ สั่งอาหารได้ราวๆ 40 เมนู รวมเครื่องดื่มคือเบียร์และชูไฮแล้ว (มีกลิ่นต่างๆ ให้เลือกตามภาพ) และรวมไอศกรีมฮาเกนดาสเรียบร้อยแล้ว และทั้งหมดนี้เป็นแบบบุฟเฟท์ นั่นคือกินได้เรื่อยๆ ไม่อั้นภายในระยะเวลา 90 นาทีค่ะ คุ้มมากกกกกกกกกก Smiley

อุปกรณ์ที่มีให้บนโต๊ะค่ะ จะมีแป้นสีเงินๆ อันนี้เอาไว้กดเรียกพนักงานนะคะ ที่ชอบมากคือ คุณโอ๊ต เจ้าของร้าน มีโครงการช่วยชาวนาเกษตรอินทรีย์ด้วยการช่วยจำหน่ายข้าวเหนียวที่เป็นข้าวกล้องด้วยค่ะ กิโลละ 50 บาทเอง (ถูกมาก) ซึ่งที่ร้านเองก็ใช้สำหรับอาหารบางจานอย่างพวกเซ็ตลั้นช์ด้วยนะคะ (แต่ไม่ได้เอามาทำกับพวกซูชิ เพราะเคยทดสอบแล้วรสชาติไม่เหมาะจะทำซูชิค่ะ) โอมากเลยค่ะ ขอชื่นชมๆ


ส่วนนี่ก็เป็นเมนูสำหรับการสั่งอลาคาร์ทนะคะ




เซ็ตอัพบนโต๊ะค่าา


ตอนไปถึง น้องอ้นกับพี่แหม่มสั่งเบียร์มาแล้วค่ะ ของพี่แหม่มเป็นเบียร์บ๊วย ส่วนน้องอ้นสั่งเบียร์ธรรมดานะคะ


จากนั้นทางคุณโอ๊ตก็ให้พนักงานนำข้าวกล้องเหนียวเกษตรอินทรีย์มาให้เราลองกินกันค่ะ ข้าวรสชาติดีแบบที่ข้าวกล้องควรเป็นนะคะ และมีเนื้อมีหนังดีอ้ะ บอกไม่ถูก แต่อร่อยค่ะ หอมด้วยค่ะ


จากนั้นก็เริ่มทยอยเมนูมาค่ะ มีแซลมอนโรล (หนึ่งในสองเมนูขายดีของร้านค่ะ อีกอันคือเกี๊ยวซ่า) กับสไปซี่โรลค่ะ ตัวแซลมอนโรล อร่อยดีค่ะ ปลาสดรสชาติดีเลยค่ะ แถมยังให้แซลมอนชิ้นใหญ่พอควร (ตามภาพ) ด้วยนะคะ ส่วนสไปซี่โรล ตัวนี้สำหรับเราประทับใจกว่าแซลมอนโรลค่ะ  มีความซับซ้อนทางรสชาติค่อนข้างมาก ตอนกินครั้งแรกจะมีกลิ่นวาซาบิเบาๆ มาก่อน จากนั้นก็จะเบาลง จนท้ายๆ ก็มีจะรสเผ็ดแฝงมาปลายๆ ค่ะ อร่อยแปลกดีค่ะ เราชอบหละ


ต่อไปเป็นอะราบิกิซอสเซจค่ะ เค็มนิดๆ ไม่เค็มเกินค่ะ เปลือกกรอบบาง หมูมาเต็ม แป้งน้อยมาก อร่อยค่ะ ถ้าใครชอบไส้กรอกก็เป็นเมนูหนึ่งที่น่าสั่งนะคะ

ต่อไปเป็นทาโกะยากิค่ะ รสจะออกครีมๆ นะคะ เปลือกทาโกะไม่หนาดีค่ะ หมึกเด้งดี อร่อยแบบนวลๆ ค่ะ

ต่อไปกับแปะก๊วยอบเกลือค่ะ เกลือที่ติดเปลือกอยู่รสชาติดีนะคะ ไม่เค็มจัด เค็มกำลังดี แล้วแปะก๊วยก็ไม่ขมด้วยค่ะ ทั้งที่ถามคุณโอ๊ตแล้วคุณโอ๊ตก็บอกว่าไม่ได้ใช้เทคนิคอะไรพิเศษ แต่กลับได้รสชาติแบบนั้นแฮะ แปลกจัง 


ต่อไปเป็นเมนูของทอดรวมค่ะ ตัวนี้สั่งแยกไม่ได้นะคะ ต้องสั่งเป็นเซ็ตเท่านั้นค่ะ ซึ่งในเซตหนึ่งประกอบด้วยโมจิ ชีส ไส้กรอก เห็ดออรินจิ และหมูสันในค่ะ (ไล่จากในภาพคือบนลงล่างนะคะ) 

โมจิ - หอมนุ่มดีค่ะ 
ชีส - กลิ่นชีสแรงอยู่ค่ะ แต่กรอบนอกนุ่มในดี และถ้าจิ้มกินกับซอสจะได้รสชาติที่ดีกว่าไม่จิ้มค่ะ 
ไส้กรอก - ออกเปรี้ยวนิดๆ ค่ะ เห็นว่าเป็นไส้กรอกตัวเดียวกับเมนูอะราบิกิซอสเซจนะคะ 
เห็ดออรินจิ - ใหญ่หนาดีค่ะ แต่รสชาติไม่ถูกจริตเราเท่าไหร่ แหะๆ 
หมูสันใน - นิ่มดี แต่ตัวนี้แนะนำให้กินตอนร้อนเลยนะคะ เพราะพอเย็นแล้วรสชาติดร็อปเลยแหละค่ะ


ต่อไปเป็นเมนูของย่างรวมค่ะ ตัวนี้สามารถสั่งแยกได้ เลือกบางอย่างได้ค่ะ จากซ้ายไปขวานะคะ เป็นคอไก่ คอหมู สามชั้น หนัง ปีก และสะโพกค่ะ 


คอไก่ - อร่อยดีนะคะ ไม่มันแบบที่กินคอไก่ตามรถเข็น (แน่สิยะเธอ 555) นุ่มๆ ดีค่ะ

 คอหมู - นุ่มและมันดีค่ะ ใครชอบอะไรมันๆ หน่อยน่าจะชอบไม้นี้

หมูสามชั้น - พอบีบมะนาวจะหอมดีค่ะ 

สามตัวแรกนี้คุณโอ๊ตบีบมะนาวเพิ่มให้นะคะ แต่อีกสามตัวเรากินแบบไม่ได้บีบมะนาวค่ะ

หนังไก่ - ขอบอกว่มันอร่อยมากกกกกกกก หอมมมม ปกติเราไม่ชอบกินหนังไก่ย่าง (ถ้าทอดหละโอเค) แต่ที่นี่อร่อยจริงๆ ค่ะ ชอบสุดในบรรดาทั้งหมดค่ะ

ปีก - เต็มปากเต็มคำดีนะคะ นิ่มดีด้วยค่ะ

สะโพก - นุ่มเนียนค่ะ เนื้อละมุนดี


ต่อไปลองสั่งเครื่องดื่มมากันบ้างค่ะ กับชูไฮแบบกระเจี๊ยบคอลลาเจนกับบ๊วย ตัวชูไฮกระเจี๊ยบคอลลาเจนอร่อยดีนะคะ หอม เราว่าหญิงสาวน่าจะชอบ (มีคอลลาเจนด้วยอีกต่างหาก เมาเพื่อความงาม 555) ส่วนตัวบ๊วย หอมบ๊วยอ่อนๆ ดี 


ส่วนเบียร์นี่เป็นยูสุกับบ๊วยค่ะ ตัวยูสุฮันนี่เราเฉยๆ นะคะ ตัวบ๊วยหอมอ่อนๆ ดี แต่พี่แหม่มกับอ้นบอกว่า เบียร์เมล่อนอร่อยสุดค่ะ แต่เราไม่ได้ลองง่ะ แหะๆ


ต่อไปเป็นยำปลาดิบค่ะ


รสชาติดีเลยนะคะ จัดจ้านดี ใครที่เลี่ยนอาหารญี่ปุ่นแบบรสชาติที่เน้นวัตถุดิบ ก็สามารถสั่งเมนูนี้มาแก้เลี่ยนและแกล้มเบียร์หรือชูไฮได้ค่ะ อร่อยดีงามอยู่ค่ะ

เมนูหนวดปลาหมึกย่างค่ะ


ตัวนี้หนวดปลาหมึกเด้งดีนะคะ แต่รสออกเค็มนำค่ะ ซึ่งเป็นรสชาติที่เราไม่ชอบสำหรับการกินอาหาร แหะๆ (ของเค็มนี่เราจะกินแบบพวกปลาเค็ม บ๊วยเค็มไปเลยค่ะ อย่างเวลากินก๋วยเตี๋ยวนี่ก็ไม่ใส่น้ำปลาเลย) แต่เห็นเพื่อนร่วมโต๊ะคนอื่นๆ ชอบกันนะคะ 



ต่อไปกับเมนูไก่ทอดมายูค่ะ ตัวนี้หน้าตาดูธรรมดามาก แต่รสชาติมีเซอร์ไพรซ์นะคะ

อันดับแรกเลย กลิ่นหอมค่ะ มีรสชาติเผ็ดปลายๆ ซึ่งความหอมกับเผ็ดน่าจะมาจากซอสที่ทางเชฟคิดเองทำเองหละนะคะ ส่วนตัวไก่ก็กรอบด้วยนุ่มด้วยค่ะ ชอบสัมผัสเทกซ์เจอร์ของเมนูนี้ค่ะ อร่อยดี


สำหรับครัวจะปิดเวลา 21.30 น.นะคะ ซึ่งวันนั้นพนักงานมาแจ้งตอน 21.15 น.ว่าจะสั่งอะไรเพิ่มหรือเปล่าค่ะ 


ปิดท้ายกันด้วยของหวานนนนน กรี๊ดดดด กับไอศกรีมฮาเกนดาสค่าาาา อย่างที่บอกว่ารวมในบุฟเฟท์เรียบร้อยแล้วนะคะ แค่กินไอติมก็คุ้มแว้วววว


วันนั้นมีสามรสนะคะ คือ เบลเยี่ยมช็อกโกแลต มะม่วงซอร์เบท์ (ใครแพ้นมกินตัวนี้ได้ค่ะ เพราะไม่ผสมนม) และแมคคาเดเมียค่ะ (แต่อย่างที่บอกว่าที่จริงมีหกรสชาตินะคะ ถ้ารสไหนหมด เค้าก็จะเอารสใหม่มาเปลี่ยนให้ค่ะ)



มะม่วงซอร์เบท์ - จะออกเปรี้ยวอมหวานนะคะ หอมกลิ่นมะม่วงมากๆ 

เบลเยี่ยมช็อกโกแลต - เข้มข้นโคตรรรร อร่อย คนรักช็อกโกแลตปลาบปลื้มฮ่ะ

ส่วนแมคคาเดเมีย - ก็อร่อยมากกกกกกกก มีเนื้อแมคคาเดเมียแทรกมาด้วยค่ะ อร่อยอย่างแรง กรี๊ดดดด มีความสุข  (พ่นสายรุ้งออกมาจากปาก)


นอกจากนั้นถ้าใครต้องการมากินมื้อกลางวันนะคะ ที่นี่มี Set Lunch จำหน่ายด้วย ซึ่งตอนเห็นราคาเราตกใจมากค่ะ เพราะเอ่อ...ถูกกว่าร้านแฟรนไชส์บางร้านอีกอ้ะ แต่ด้วยคุณภาพที่เราได้กินวันนั้นเราว่าคุ้มค่ามากนะคะกับราคานี้ แต่ทางคุณโอ๊ตบอกว่า แปลกที่ไม่มีคนมากิน ซึ่งเราก็บอกว่า เราเองยังไม่รู้เลยว่ามี คือ เวลาเซิร์ชหาดูรีวิวก็เห็นร้านนี้แต่ลักษณะของอิซากายะ หรือซูชิบาร์มากกว่า ไอ้เรื่องเซ็ตลั้นช์นี่ไม่ทราบมาก่อนเลยค่ะ นี่ถ้าเราอยู่แถวนั้น คงได้ไปกินมื้อกลางวันที่นี่บ่อยๆ แหงๆ

นอกจากนั้นทางร้านยังมีเบนโตะดีลิเวอรี่ด้วยค่ะ ซึ่งราคาก็โอมากกับสิ่งที่ให้นะคะ เราเองน่ะสนใจสั่งสำหรับกรุ๊ปทัวร์ที่ออกตอนเช้ามากๆ แต่...ทางร้านรับทำตามเวลาเปิดปิดร้านค่ะ เลยอดง่ะ เสียดายมากๆ 

สรุปสำหรับร้านนี้นะคะ


เราให้คะแนนความคุ้มค่าที่ราคาค่อนข้างสูงค่ะ กับราคา 705 บาทเน็ตแล้ว ซึ่งรวมทั้งเครื่องดื่มเบียร์และชูไฮ รวมไอศกรีมฮาเกนดาสอีก แบบว่า..โคตรคุ้มง่ะ คุ้มเกิ๊น (อย่าเพิ่งขาดทุนหรือเพิ่มราคานะคะ ฮืออออ) ส่วนตัวอาหาร คุณภาพของวัตถุดิบเราว่าโอเคมากค่ะ ส่วนเรื่องรสชาติ ก็มีทั้งอร่อยขั้นเทพ (อย่างของย่างทั้งหลาย) หรือเฉยๆ (อย่างหนวดหมึกย่าง) ซึ่งอันนี้เราว่าลางเนื้อชอบลางยานะคะ และการเพิ่มเมนู (ที่เป็นกระดาษพิมพ์ชื่อเมนูเฉยๆ) เข้ามา เราว่าเป็นการตัดสินใจที่ถูกค่ะ เพราะเมนูเดิม (ที่เป็นภาพสี) เราว่าน้อยไปสำหรับการเป็นบุฟเฟท์อิซากายะค่ะ


โดยรวมถ้าใครเน้นกินดื่ม ดื่มแอลกอฮอล์ได้ กินได้เยอะแบบบุฟเฟท์ และอยากกินของคุณภาพดีด้วย เรียกได้ว่าเป็นร้านหนึ่งที่เป็นตัวเลือกที่คุ้มค่าค่ะ